ສະຫະພາບເອີຣົບ

ສະຫະພາບເອີຣົບ () ເປັນສະຫະພາບທາງເສດຖະກິດ ແລະ ການເມືອງ ປະກອບດ້ວຍລັດສະມາຊິກ 27 ປະເທດເຊິ່ງສ່ວນໃຫຍ່ຕັ້ງຢູ່ໃນທະວີບເອີຣົບ ມີພື້ນທີ່ 4,233,255 ຕາລາງກິໂລແມັດ ມີປະຊາກອນທີ່ປະເມີນກວ່າ 447 ລ້ານຄົນ. ສະຫະພາບເອີຣົບພັດທະນາຕະຫຼາດດ່ຽວພາຍໃນຜ່ານລະບົບກົດໝາຍເຮັດໃຫ້ເປັນມາດຕະຖານເຊິ່ງໃຊ້ບັງຄັບໃນລັດສະມາຊິກທຸກປະເທດ ນະໂຍບາຍສະຫະພາບເອີຣົບສຸມໃສ່ການປະກັນການເຄື່ອນຍ້າຍບຸກຄົນ, ສິນຄ້າ, ບໍລິການ ແລະ ທຶນຢ່າງເສລີໃນຕະຫຼາດດ່ຽວ ກາກົດໝາຍດ້ານຍຸຕິທຳ ແລະ ກິດຈະການໃນປະເທດ ແລະ ຮັກສານະໂຍບາຍຮ່ວມກັນດ້ານການຄ້າ ກະສິກຳ ການຫາປາ ແລະ ການພັດທະນາພາກພື້ນ ການຄວບຄຸມໜັງສືຜ່ານແດນຖືກເລີກພາຍໃນພື້ນທີ່ເຊັງເກັນ ມີການຕັ້ງສະຫະພາບການເງິນໃນປີ 1999 ແລະ ມີຜົນບັງຄັບເຕັມທີໃນປີ 2002 ປະກອບດ້ວຍລັດສະມາຊິກສະຫະພາບເອີຣົບ 19 ປະເທດເຊິ່ງໃຊ້ສະກຸນເງິນເອີໂຣ.

ສະຫະພາບເອີຣົບດຳເນີນການຜ່ານລະບົບປະສົມລະຫວ່າງສະຫະພາບເໜືອຊາດ ແລະ ຄວາມຮ່ວມມືລະຫວ່າງລັດຖະບານ ອົງກອນຕັດສິນໃນຫຼັກເຈັດອົງກອນ ຮຽກ ສະຖາບັນຂອງສະຫະພາບເອີຣົບ ໄດ້ເຊັ່ນ: ທີ່ປະຊຸມເອີຣົບ, ຄະນະມົນຕີແຫ່ງສະຫະພາບເອີຣົບ, ສະພາ​ເອີຣົບ, ຄະນະກຳມະທິການເອີຣົບ, ສານຍຸຕິທໍາແຫ່ງສະຫະພາບເອີຣົບ, ທະນາຄານກາງເອີຣົບ ແລະ ສານ​ຜູ້​ກວດ​ສອບ​ບັນຊີເອີ​ຣົບ.

ສະຫະພາບເອີຣົບກຳເນີດຂຶ້ນຈາກປະຊາຄົມຖ່ານຫີນ ແລະ ເຫຼັກກ້າແຫ່ງເອີຣົບ (ECSC) ແລະ ປະຊາຄົມເສດຖະກິດເອີຣົບ (EEC) ກໍ່ຕັ້ງຂຶ້ນເມື່ອປີ 1951 ແລະ 1958 ຕາມລຳດັບໂດຍປະເທດອິນເນີ ຊິກ ປະຊາຄົມ ແລະ ອົງການສືບເນື່ອງມີຂະໜາດເຕີບໂຕຂຶ້ນໂດຍການເຂົ້າຮ່ວມຂອງສະມາຊິກໃໝ່ ແລະ ມີອຳນາດຫຼາຍຂຶ້ນໂດຍການເພີ່ມຂອບເຂດນະໂຍບາຍໃນການຈັດການ ສົນທິສັນຍາທຣິດຊ໌ສະຖາປະນາສະຫະພາບເອີຣົບໃນປີ 1993 ແລະ ນຳສະເໜີຄວາມເປັນພົນລະເມືອງເອີຣົບ ການແກ້ໄຂຫຼັກຖານລັດຖະທຳມະນູນຫຼ້າສຸດຂອງສະຫະພາບເອີຣົບຫຼ້າສຸດ ສົນທິສັນຍາລິສບອນ ມີຜົນໃຊ້ບັງຄັບໃນປີ 2009

ສະຫະພາບເອີຣົບມີປະຊາກອນຄິດເປັນ 7.3% ຂອງປະຊາກອນໂລກ ໃນປີ 2016 ສະຫະພາບເອີຣົບຜະລິດຜະລິດຕະພັນລວມພາຍໃນ 16.477 ພັນຕື້ໂດລາສະຫະລັດ ຄິດເປັນ 22.2% ຂອງຈີດີພີລາຄາຕະຫຼາດໂລກ ແລະ 16.9% ເມື່ອວັດໃນແງ່ຄວາມເທົ່າທຽມກັນຂອງອຳນາດຊື້ ນອກຈາກນີ້ ປະເທດສະຫະພາບເອີຣົບ 26 ຈາກ 28 ປະເທດມີດັດຊະນີການພັດທະນາມະນຸດສູງຫຼາຍ ຕາມຂໍ້ມູນຂອງໂຄງການພັດທະນາແຫ່ງສະຫະປະຊາຊາດ ໃນປີ 2012 ສະຫະພາບເອີຣົບ ໄດ້ຮັບລາງວັນໂນເບວສາຂາສັນຕິພາບ ສະຫະພາບເອີຣົບພັດທະນາບົດບາດດ້ານຄວາມສຳພັນພາຍນອກ ແລະ ການປ້ອງ​ກັນຜ່າຍນະໂຍບາຍຕ່າງປະເທດ ແລະ ຄວາມໝັ້ນຄົງຮ່ວມ ສະຫະພາບເອີຣົບ ຄົງຄະນະ​ຜູ້​ແທນ​ການ​ທູດ​ຖາວອນທົ່ວໂລກ ແລະ ມີຜູ້ແທນໃນສະຫະປະຊາຊາດ ອົງການການຄ້າໂລກ ກຸ່ມ 7 ແລະ ກຸ່ມ 20 ເນື່ອງຈາກມີອິດທິພົນທົ່ວໂລກ ຈຶ່ງມີການອະທິບາຍສະຫະພາບເອີຣົບເປັນມະຫາອຳນາດປັດຈຸບັນ ຫຼື ມະຫາອຳນາດໃນອະນາຄົດ

 ໝາຍເຫດ 

 ອ້າງອີງ 

 ແຫຼ່ງຂໍ້ມູນອື່ນ 

 ເວັບໄຊຢ່າງເປັນທາງການຂອງສະຫະພາບເອີຣົບ
 ເວັບໄຊຂອງຜູ້ຕາງໜ້າຄະນະກຳມະທິການເອີຣົບປະຈຳສ.ປ.ປລາວ 
 ເວັບໄຊຂອງຄະນະກຳມະທິການເອີຣົບ ການຊ່ວຍເຫຼືອດ້ານມະນຸດສະທໍາ


ໝວດ:ລະບົບການເມືອງ
ໝວດ:ລະບອບສະຫະພັນທະລັດ
ໝວດ:ບຣຸກແຊນ